Bamblesyke

Bamblesyke, Bornholm disease, epidemisk pleurodynia  eller epidemisk myalgi er en sykdom forårsaket av Coxsackie B virus eller andre virus.

Bamblesyke er oppkalt etter den norske kommunen Bamble, hvor tidlige tilfeller ble oppdaget. På engelsk heter sykdommen Bornholm disease etter den danske øya Bornholm. I Danmark ble den kalt «den bornholmske syge», slik forfatteren Henrik Pontoppidan skrev i et brev til skipsreder Leas søster Dina (1898-1992)<ref>[https://www.histreg.no/index.php/person/pf01036708046534 «Dina Lea», histreg.no]</ref> i 1933.Brev fra Henrik Pontoppidan til Dina Lea

Tegn og symptomer
Første kjente tilfellet av sykdommen var en tjenestejente i Bamble som 13. mai 1872 fikk brystsmerter og pustevansker, men ingen hoste. Hun var sengeliggende i to uker, og etter tre dager ble også husmoren syk og smittet flere. Men først med en bryllupsfeiring i distriktet ble det snakk om en epidemi. Dr. Daae i Kragerø fulgte utviklingen og fikk en artikkel i et legetidsskrift på trykk samme år med tittelen Epidemi i Drangedal av akutt muskulær revmatisme spredt ved smitte. Dette er den første skriftlige informasjon om sykdommen. Muligvis hadde en tilsvarende syke vært observert på Island i 1856 og 1865, men dette ble først omtalt i 1874.Th. Vogelsang: The occurence of Bamble disease in Norway (s. 86-87)

Symptomene kan være feber og hodepine, men det som særpreger denne sykdommen er sterke smerteanfall i den nedre del av brystkassen, ofte på den ene siden. Den minste bevegelse av brystkassen fører til kraftig forverring av smerte og pustevansker, så et anfall oppleves skremmende, selv om det vanligvis går over før faktisk skade oppstår. Anfallene er uforutsigbare og kommer som lyn fra klar himmel. Pasienten føler det som et jerngrep rundt brystkassen. Uformelle engelske navn på sykdommen, som the devil's grip (se også «andre navn» nedenfor), henspiller på dette symptomet.

Årsak
Inokulasjon av halsutstryk tatt fra folk med pleurodynia inn i hjernen til nyfødte mus viste at enterovirus i Coxsackie B-viruset gruppen sannsynligvis var årsaken til pleurodynia, og de funnene ble støttet av senere studier av IgM-antistoffrespons i serum fra folk med pleurodynia. Andre virus i enterovirusfamilien, inkludert echovirus og Coxsackie A-viruset, er sjelden forbundet med pleurodynia.

Epidemiologi
Coxsackie B virus spres ved kontakt, og epidemier oppstår vanligvis i løpet av varmt vær i tempererte områder og når som helst i tropene. Slik det er typisk med denne virusfamilien, er finnes viruset i store mengder i avføringen til smittede personer. Sykdommen kan spres ved å dele drikkebegre, og laboratoriepersonell som har arbeidet med viruset, har blitt smittet.

Behandling og prognose
Sykdommen varer omtrent en uke og er sjelden dødelig. Behandling omfatter administrasjon av ikke-steroide anti-inflammatoriske midler (NSAIDS), eller varme omslag for de berørte musklene. Tilbakefall i løpet av ukene etter den første episoden er et karakteristisk trekk ved denne sykdommen.

Historie
I 1872 rapporterte dr. Daae i Kragerø om en epidemi av «akutt muskuløs revmatisme» som forekom i Bamble kommune, og dette ga opphav til navnet «bamblesyke» i Norge. Påfølgende rapporter, utgitt på norsk, refererte til sykdommen under dette navnet. I 1933 avla Ejnar Sylvest en doktorgradsavhandling som beskriver et dansk utbrudd av denne sykdommen på Bornholm under tittelen Bornholmsk syge - myalgia epidemica, og dette navnet har siden blitt brukt i engelsk medisinsk litteratur.

Andre navn
På norsk «bamblesyke», på engelsk kjent som Bornholm disease, devil's grip, devil's grippe, epidemisk myalgi, epidemisk pleurodynia og myalgia epidemica.

 Referanser 

 Eksterne lenker  
 Søk etter bamblesyke hos Helsebiblioteket

Kategori:Virale infeksjoner